FI Euroopan unionin virallinen lehti L 269/5

KOMISSION TÄYTÄNTÖÖNPANOASETUS (EU) 2017/1899,

annettu 18 päivänä lokakuuta 2017,

tiettyjen nimitysten rekisteröimisestä aitojen perinteisten tuotteiden rekisteriin (Tradiční Lovecký salám / Tradičná Lovecká saláma (APT) ja Tradiční Špekáčky / Tradičné Špekačky (APT))

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 26 artiklan ja 52 artiklan 2 kohdan,

sekä katsoo seuraavaa:

(1) Tšekki esitti asetuksen (EU) N:o 1151/2012 26 artiklan mukaisesti nimet ”Tradiční Lovecký salám” / ”Tradičná Lovecká saláma” ja ”Tradiční Špekáčky” / ”Tradičné Špekačky”, jotta ne voidaan kirjata asetuksen (EU) N:o 1151/2012 22 artiklassa säädettyyn aitojen perinteisten tuotteiden rekisteriin nimen varauksen kanssa.

(2) Nimet ”Lovecký salám” / ”Lovecká saláma” ja ”Špekáčky”/”Špekačky” oli aiemmin rekisteröity (2) ilman nimen varaamista neuvoston asetuksen (EY) N:o 509/2006 (3) 13 artiklan 1 kohdan mukaisesti aitoina perinteisinä tuotteina.

(3) Asetuksen (EU) N:o 1151/2012 26 artiklan 1 kohdan toisessa alakohdassa tarkoitetun kansallisen vastaväitemenettelyn jälkeen nimeä ”Lovecký salám” / ”Lovecká saláma” täydennettiin ilmaisulla ”Tradiční”/”Tradičná” ja nimeä ”Špekáčky”/”Špekačky” täydennettiin ilmaisulla ”Tradiční”/”Tradičné”. Nämä täydentävät ilmaisut viittaavat nimen perinteiseen luonteeseen asetuksen (EU) N:o 1151/2012 26 artiklan 1 kohdan kolmannen alakohdan mukaisesti.

(4) Komissio tarkasteli nimien ”Tradiční Lovecký salám” / ”Tradičná Lovecká saláma” ja ”Tradiční Špekáčky” / ”Tradičné Špekačky” esittämistä ja julkaisi ne sen jälkeen Euroopan unionin virallisessa lehdessä (4).

(5) Koska komissio ei ole saanut asetuksen (EU) N:o 1151/2012 51 artiklan mukaisia perusteltuja vastaväitteitä, nimet ”Tradiční Lovecký salám” / ”Tradičná Lovecká saláma” ja ”Tradiční Špekáčky” / ”Tradičné Špekačky” olisi kirjattava rekisteriin nimen varauksen kanssa,

ON HYVÄKSYNYT TÄMÄN ASETUKSEN:

1 artikla

Rekisteröidään nimitykset ”Tradiční Lovecký salám” / ”Tradičná Lovecká saláma” (APT) ja ”Tradiční Špekáčky” / ”Tradičné Špekačky” (APT)) nimen varauksen kanssa.

APT:eiden ”Tradiční Lovecký salám” / ”Tradičná Lovecká saláma” ja ”Tradiční Špekáčky” / ”Tradičné Špekačky” tuote-eritelmät katsotaan asetuksen (EU) N:o 1151/2012 19 artiklassa tarkoitetuiksi eritelmiksi APT:eille ”Tradiční Lovecký salám” / ”Tradičná Lovecká saláma” ja ”Tradiční Špekáčky” / ”Tradičné Špekačky”, ja ne suojataan nimen varauksen kanssa.

Ensimmäisessä kohdassa tarkoitetut nimitykset liittyvät komission täytäntöönpanoasetuksen (EU) N:o 668/2014 (5) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 2017. Komission puolesta Puheenjohtaja Jean-Claude JUNCKER

(1) EUVL L 343, 14.12.2012, s. 1.

(2) Komission asetus (EU) N:o 160/2011, annettu 21 päivänä helmikuuta 2011, nimityksen kirjaamisesta aitojen perinteisten tuotteiden rekisteriin (”Lovecký salám” / ”Lovecká saláma” (APT)) (EUVL L 47, 22.2.2011, s. 7).

Komission asetus (EU) N:o 158/2011, annettu 21 päivänä helmikuuta 2011, nimityksen kirjaamisesta aitojen perinteisten tuotteiden rekisteriin (”Špekáčky” / ”Špekačky” (APT)) (EUVL L 47, 22.2.2011, s. 3).

(3) Neuvoston asetus (EY) N:o 509/2006, annettu 20 päivänä maaliskuuta 2006, maataloustuotteiden ja elintarvikkeiden rekisteröimisestä aidoiksi perinteisiksi tuotteiksi (EUVL L 93, 31.3.2006, s. 1). Asetus on kumottu ja korvattu asetuksella (EU) N:o 1151/2012.

(4) EUVL C 167, 11.5.2016, s. 21.

(5) Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).